32. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.141.2/16.043 της 22 Φεβρ./4  Μαρτ. 1977  (ΦΕΚ Β΄ 173) Περί παρατάσεως χρόνου διδασκαλίας μαθημάτων και διενεργείας τμηματικών εξετάσεων φοιτητών της Γεωπονικής και Δασολογικής Σχολής του Πανεπιστημίου Θεσσαλονίκης. (Προσωρινής ισχύος). 33 .ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ  ΚΑΙ ΘΡΗΣΚΕΥΜΑΤΩΝ Αριθ. Φ.141.2/44322α της 1/10 Ιουν.  1977  (ΦΕΚ Β΄ 527) Περί προαγωγής των τεταρτοετών φοιτητών του τμήματος Γεωπονίας της Γεωπονικής και Δασολογικής Σχολής του Πανεπιστημίου Θεσσαλονίκης. Άρθρον μόνον. 1.Φοιτηται του τετάρτου έτους του τμήματος Γεωπονίας της Γεωπονικής και Δασολογικής Σχολής του Πανεπιστημίου Θεσσαλονίκης, ανανεώσαντες την εγγραφήν των κατά το Πανεπιστημιακόν έτος 1975-76 και απορριφθέντες, δύνανται ν’ ανανεώσουν την εγγραφήν των ως πεμπτοετείς φοιτηταί δια το Πανεπιστημιακόν έτος 1976-77 μεταφέροντες εις το έτος τούτο, το σύνολον των μαθημάτων του προηγουμένου έτους σπουδών ανεξαρτήτως έτους εξ ου μεταφέρονται τα μαθήματα ταύτα. 2.Οι ανωτέρω δικαιούνται να κάμουν έναρξιν των πτυχιακών εξετάσεων από της επομένης της εξεταστικής εκείνης περιόδου, μετά την οποίαν θα έχουν εκπληρωθή άπασαι αι προϋποθέσεις αι υπό της κειμένης νομοθεσίας προβλεπόμεναι. Μεταξύ των προϋποθέσεων τούτων είναι να μη οφείλονται μαθήματα, εκ των προηγουμένων ετών σπουδών πλείονα των προβλεπομένων υπό της κειμένης νομοθεσίας. Η παρούσα δημοσιευθήτω δια της Εφημερίδος της Κυβερνήσεως. 